CELEX: 62018TA0185
Language: el
Date: 2019-05-08 00:00:00
Title: Υπόθεση T-185/18: Απόφαση του Γενικού Δικαστηρίου της 8ης Μαΐου 2019 — Lucchini κατά Επιτροπής (Ανταγωνισμός — Συμπράξεις — Αγορά του οπλισμού σκυροδέματος σε ράβδους ή σε ρόλλους — Απόφαση με την οποία διαπιστώνεται παράβαση του άρθρου 65 ΑΧ μετά τη λήξη ισχύος της Συνθήκης ΕΚΑΧ, βάσει του κανονισμού (ΕΚ) 1/2003 — Μερική ακύρωση της αποφάσεως της Επιτροπής — Απόρριψη αιτήματος περί επιστροφής του καταβληθέντος προς εκτέλεση της μερικώς ακυρωθείσας αποφάσεως προστίμου — Απόρριψη αιτήματος περί έγκρισης συμμετοχής στην επαναληφθείσα κατόπιν της μερικής ακυρώσεως της αποφάσεως διοικητική διαδικασία — Δικαιώματα άμυνας — Ανυπόστατη πράξη — Εξωσυμβατική ευθύνη — Παραγραφή)

8.7.2019   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 230/39
            
         
      Απόφαση του Γενικού Δικαστηρίου της 8ης Μαΐου 2019 — Lucchini κατά Επιτροπής
      (Υπόθεση T-185/18) (1)
      
      (Ανταγωνισμός - Συμπράξεις - Αγορά του οπλισμού σκυροδέματος σε ράβδους ή σε ρόλλους - Απόφαση με την οποία διαπιστώνεται παράβαση του άρθρου 65 ΑΧ μετά τη λήξη ισχύος της Συνθήκης ΕΚΑΧ, βάσει του κανονισμού (ΕΚ) 1/2003 - Μερική ακύρωση της αποφάσεως της Επιτροπής - Απόρριψη αιτήματος περί επιστροφής του καταβληθέντος προς εκτέλεση της μερικώς ακυρωθείσας αποφάσεως προστίμου - Απόρριψη αιτήματος περί έγκρισης συμμετοχής στην επαναληφθείσα κατόπιν της μερικής ακυρώσεως της αποφάσεως διοικητική διαδικασία - Δικαιώματα άμυνας - Ανυπόστατη πράξη - Εξωσυμβατική ευθύνη - Παραγραφή)
      (2019/C 230/48)
      Γλώσσα διαδικασίας: η ιταλική
      
         Διάδικοι
      
      
         Προσφεύγουσα-ενάγουσα: Lucchini SpA in AS (Piombino, Ιταλία) (εκπρόσωπος: G. Belotti, δικηγόρος)
      
         Καθής-εναγομένη: Ευρωπαϊκή Επιτροπή (εκπρόσωποι: P. Rossi, G. Conte και T. Vecchi)
      
         Αντικείμενο
      
      Αφενός, αίτημα βάσει του άρθρου 263 ΣΛΕΕ για την ακύρωση της επιστολής της Επιτροπής της 17ης Ιανουαρίου 2018 με την οποία απορρίφθηκε το αίτημα της προσφεύγουσας-ενάγουσας περί επιστροφής του προστίμου ύψους 14 350 000 ευρώ, το οποίο της επιβλήθηκε με την απόφαση C(2009) 7492 τελικό της Επιτροπής, της 30ής Σεπτεμβρίου 2009, σχετικά με παράβαση του άρθρου 65 της Συνθήκης ΕΚΑΧ, σύμφωνα με το άρθρο 101 ΣΛΕΕ και το άρθρο 53 της Συμφωνίας ΕΟΧ (υπόθεση COMP/37.956 — Ράβδοι οπλισμού σκυροδέματος, επανέκδοση), καθώς και για την ακύρωση της επιστολής της Επιτροπής της 9ης Μαρτίου 2018 με την οποία απορρίφθηκε το αίτημα της προσφεύγουσας-ενάγουσας περί έγκρισης της συμμετοχής της στην επαναληφθείσα στην ίδια υπόθεση διαδικασία και, αφετέρου, αίτημα βάσει του άρθρου 268 ΣΛΕΕ για αποκατάσταση της ζημίας που ισχυρίζεται ότι υπέστη η προσφεύγουσα-ενάγουσα λόγω παραβάσεως του άρθρου 41 του Χάρτη των Θεμελιωδών Δικαιωμάτων της Ευρωπαϊκής Ένωσης, την οποία διέπραξε η Επιτροπή κατά τη διαδικασία που οδήγησε στην έκδοση της εν λόγω αποφάσεως.
      
         Διατακτικό
      
      Το Γενικό Δικαστήριο αποφασίζει:
      
                  1)
               
               
                  
                     Απορρίπτει την προσφυγή-αγωγή.
                  
               
            
                  2)
               
               
                  
                     Καταδικάζει την Lucchini SpA in AS στα δικαστικά έξοδα.
                  
               
            
         (1)  EE C 161 της 7.5.2018.